《偈颂一百零二首》
宋代·释慧远

今朝九月初一，败叶凋零满室。
钵盂高挂悬崖，拄杖依前靠壁。
几许溪山风月，且无遮个消息。
诸祖不解提掷，久参那辨端的。
云黯黯兮胡汉何分，风萧萧兮鼻孔突出。
自是捕盗无功，只管抱脏叫屈。
捉得也，捉得也，
在什么处？晚风吹动不楼春，
归来一径花狼藉。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。